**TÁJÉKOZTATÓ A TANSZÉKI DIPLOMA VÁZLATTERVI BEMUTATÓ TANSZÉKI ELVÁRÁSAIRÓL**

**(Osztatlan képzés, és hagyományos képzés - BMEEPIPSD01, BMEEPIPTD01)**

**Az osztatlan, és a hagyományos képzés keretén belül készítendő diploma vázlattervek rajzi munkarészeit** a bemutatóra M1:200-as léptékben kérjük elkészíteni (a helyszínrajz léptéke M1:500), a léptéknek megfelelő részletezettséggel és műszaki-grafikai mélységgel.

A rajzok mutassák be az építészeti koncepciót az összes eltérő szint alaprajzával, kétirányú metszettel, az összes eltérő homlokzattal, lépték- és arányhelyes, környezetébe illesztett perspektivikus vagy axonometrikus térbeli ábrával. Az épületről, és annak környezeti kapcsolatairól munkaközi tömegmodell készítendő M1:500, 1:333 léptékben. A tablókon be kell mutatni a tervezés helyszínét, a helyszín vizsgálatát, tervezői szempontú elemzését is.

A rajzokról egyértelműen derüljön ki az épület helyszínnel való kapcsolata, funkcionális-térbeli rendje, magasságbeli elrendezése, szerkezetválasztása, homlokzati anyaghasználata.

A tablók javasolt mérete A/3, az épület kiterjedésének függvényében maximum A/2.

A grafikai feldolgozás tetszőlegesen megválasztható, de az előadásmód ne menjen az érthetőség rovására.

**A terveket rövid szóbeli ismertetés keretében kell bemutatnia a hallgatónak, 5-6 perces időkeretben, amit az észrevételek, és az azokra adott válaszok követnek, ugyanennyi időtartamban.**

Kérek mindenkit, hogy felkészülten vegyen részt a bemutatón. A nem elégséges színvonalú munkákat nem értékeljük.

Minden érintett a számára kijelölt időpont előtt tizenöt perccel jelenjen meg, és az előtte lévő kollégájával egy időben rakja föl a tervét, a zökkenőmentes haladást elősegítendő.

Szécsi Zoltán DLA tárgyfelelős sk